Gloria, Miranda, Letitia si Petunia lucreaza intr-o fabrica de confectii. In spatele masinilor de cusut care pacane neincetat, femeile se straduiesc sa-si faca norma zilnica, alaturi de celelalte trei sute de muncitoare din sectie. Isi intersecteaza uneori privirile si alteori schimba doar cateva cuvinte si pare ca fiecare isi vede de viata si de gandurile ei. Pana in ziua in care Gloria primeste un plic. Tac tac tac. \n \n Aceasta este o carte (si) despre femei care se ridica unele pe altele. Am inceput scrierea ei cu putin inainte sa vina pandemia peste noi si sa ne dea peste cap cu totul - planuri, ganduri, vieti de-a valma - si am putut sa merg in continuare numai pentru ca un grup de femei a fost langa mine. Cand ma uit inapoi la toata perioada aceea ciudata, imi dau seama ca scrisul a fost principala sfoara de care m-am prins cu ambele maini. iar femeile astea m-au tras la suprafata. - Ines Dumitriu